|  |  |
| --- | --- |
|  **ΠΡΟΣ: ΜΜΕ** |  **ΔΗΜΟΣ ΛΑΜΙΕΩΝ** **Γραφείο Τύπου** **& Επικοινωνίας** **Λαμία, 9/5/2019**  |

**Η Όπερα του Mozart «Η μεγαλοψυχία του Τίτου»**

**το Σάββατο** **στο Δημοτικό Θέατρο**

Ο Δήμος Λαμιέων και το Δημοτικό Ωδείο Λαμίας σε συνεργασία με το πρόγραμμα “Οι Νέοι της Όπερας”, που προσφέρει η Εθνική Λυρική Σκηνή σε νέους λυρικούς καλλιτέχνες με την υποστήριξη του Ιδρύματος Ι. Λάτση, παρουσιάζει την όπερα **«Η μεγαλοψυχία του Τίτου»** (La Clemenza di Tito) του W. A. Mozart, το **Σάββατο 11 Μαΐου** 2019 και ώρα 20:00 στο Δημοτικό θέατρο Λαμίας.

Η μουσική διδασκαλία και διεύθυνση του μουσικού συνόλου είναι του αρχιμουσικού Μιχάλη Παπαπέτρου. η σκηνοθεσία της Μάρθας Τομπουλίδου, η σκηνογραφία και τα κουστούμια της Αλεξίας Θεοδωράκη και η επιμέλεια κίνησης της Ζυστίν Γκουσσό. Υπεύθυνος του προγράμματος “Οι Νέοι της Όπερας” είναι ο Βαγγέλης Χατζησίμος. Συμμετέχει η Δημοτική Χορωδία του Δημοτικού Ωδείου και μικρό μουσικό και φωνητικό σύνολο.

Η Μεγαλοψυχία του Τίτου είναι η τελευταία όπερα που έγραψε ο Μότσαρτ. Πρόκειται για ένα σπουδαίο έργο για την αλήθεια και την ομόνοια, την προδοσία, τη συγχώρεση, την αγάπη και τη φιλία. Η «Μεγαλοψυχία του Τίτου» πρωτοπαρουσιάστηκε στο Εθνικό Θέατρο Πράγας το 1791 ενώ ανέβηκε για πρώτη φορά από την Εθνική Λυρική Σκηνή στο Θέατρο Ολύμπια το 1986.

**Διανομή των ρόλων:**

Τίτος Βεσπασιανός: Χρυσόστομος Καλογριδάκης

Βιτέλλια: Άννα Σμέρου και Λιάνα Κοκόση

Σέξτος: Ιουλία Σπανού

Άννιος: Κατερίνα Μποτώνη

Σερβίλια: Μαρία Αλεξάνδρου /Αιμιλία Τσιμιδάκη

Πόπλιος: Μαρίνος Ταρνανάς/ Γιώργος Παπαδάκης

Η είσοδος για το κοινό θα είναι ελεύθερη.

**Από το Γραφείο Τύπου**